b'\n_START_ARTICLE_\nNeringa\n_START_SECTION_\nKra\xc5\xa1tin\xc4\x97s koordinat\xc4\x97s\n_START_PARAGRAPH_\n\xc2\xa0_NEWLINE_55\xc2\xb0 40\xe2\x80\xb2 20\xe2\x80\xb3_NEWLINE_\xc2\xa0_NEWLINE_20\xc2\xb0 57\xe2\x80\xb2 20\xe2\x80\xb3_NEWLINE_21\xc2\xb0 08\xe2\x80\xb2 10\xe2\x80\xb3_NEWLINE_\xc2\xa0_NEWLINE_55\xc2\xb0 16\xe2\x80\xb2 40\xe2\x80\xb3_NEWLINE_\xc2\xa0\n_START_SECTION_\nNeringos istorijos muziejus\n_START_PARAGRAPH_\nNeringos istorijos muziejus \xc4\xafkurtas 1933\xc2\xa0m._NEWLINE_Pastato projekt\xc4\x85 suk\xc5\xabr\xc4\x97 ir statybos darbams vadovavo in\xc5\xbeinierius Riksfordas bei architektas Reismanas. Tuomet ekspozicija gars\xc4\x97jo geologijos, archeologijos, keramikos ir gamtos skyriais. Karo metu muziejus buvo susprogdintas ir rinkiniai dingo._NEWLINE_Pra\xc4\x97jus karui ir keliems de\xc5\xa1imtme\xc4\x8diams, kilo mintis v\xc4\x97l i\xc5\xa1 naujo atkurti Neringos muziej\xc5\xb3. 1969\xc2\xa0m. ruden\xc4\xaf buvo atkurtas Neringos istorijos muziejus. Dabar muziejuje i\xc5\xa1 viso saugoma 4500 \xc4\xafvairi\xc5\xb3 eksponat\xc5\xb3. Tai buities daiktai, \xc4\xafranki\xc5\xb3 rinkiniai, \xc4\xafvairios fotografijos ir atvirukai, dail\xc4\x97s k\xc5\xabriniai apie Kur\xc5\xa1i\xc5\xb3 nerij\xc4\x85, taip pat kaupiami eksponatai apie Neringos miest\xc4\x85. Muziejus turi dar 3 ekspozicijas.\n_START_SECTION_\n\xc5\xbdym\xc5\xabs \xc5\xbemon\xc4\x97s\n_START_PARAGRAPH_\nKur\xc5\xa1i\xc5\xb3 nerijoje lank\xc4\x97si vokie\xc4\x8di\xc5\xb3 geografas Aleksandras Humboltas (1769\xe2\x80\x931858).\n_START_SECTION_\nNeteis\xc4\x97tos statybos Neringoje\n_START_PARAGRAPH_\n2008\xc2\xa0m. liep\xc4\x85 Neringos savivaldyb\xc4\x97 pareng\xc4\x97 nauj\xc4\x85 Neringos bendr\xc4\x85j\xc4\xaf plan\xc4\x85. \xc5\xa0io plano pristatymas atnaujino vie\xc5\xa1\xc4\x85 diskusij\xc4\x85 d\xc4\x97l neteis\xc4\x97t\xc5\xb3 statyb\xc5\xb3 Neringoje. Kur\xc5\xa1i\xc5\xb3 nerijos nacionalinio parko direktor\xc4\x97 Aurelija Stancikien\xc4\x97, bei pilietin\xc4\x97s organizacijos Pilie\xc4\x8di\xc5\xb3 Santalka ir Alternatyvi kult\xc5\xabros paveldo komisija teig\xc4\x97, kad Neringos bendruoju planu savivaldyb\xc4\x97 siek\xc4\x97 \xc4\xafteisinti nelegalias statybas. Tokie savivaldyb\xc4\x97s nariai, kaip Irma Baltru\xc5\xa1aitien\xc4\x97, Antanas Noreika, vicemeras Ar\xc5\xabnas Burk\xc5\xa1as, kuri\xc5\xb3 statyb\xc5\xb3 teis\xc4\x97tumas buvo svarstomas teismuose, negal\xc4\x97jo dalyvauti Neringos bendrojo plano koncepcijos tvirtinime ir buvo kaltinami supainioj\xc4\x99 vie\xc5\xa1uosius ir priva\xc4\x8dius interesus.'